Den dag, fødevarestyrelsen var på besøg i Budolfi Kiosk i Aalborg, var indehaver Søren Møller Bernt syg. Hans medarbejder kunne derfor ikke finde skemaet med butikkens egenkontrol, som Fødevarestyrelsen forlangte at se. Søren Møller Bernt skyndte sig hen til kiosken, men det gad Fødevarestyrelsens kontrollant ikke vente på og gav i stedet Budolfi Kiosk 15.000 kroner i administrativ bøde. De penge får Budolfi Kiosk nu tilbage efter en afgørelse fra byretten i Aalborg i dag.

Opsummering:
Fødevarestyrelsen betaler nu 15.000 kroner tilbage til kioskejer.